de  Mangiferae  semine  polyemhryoneo. 
345 
' Vix  tamen  suspicari  potuit  vir  immortalis,  singula  illa  lobo- 
rum paria  totidem  corculorum  placentas  esse , et  e singulo 
loborum  pari  sobolem  germinando  esse  proventuram.  Cuius 
rei  in  suspicionem  cur  non  inciderit,  non  est,  quod  miremur, 
cum  plura  sint  cotyledonum  partitarum  aut  lobatarum  exem- 
pla, et  composito  huic  Mangiferae  embryoni  communis  et 
unica  tantum  radicula  sit;  eo  autem  loco,  quo  singuli  pa- 
ris lobi  coniunguntur , aut  nullum  aut  vix  ' conspicuum  cor- 
culi rudimentum  deprehendatur.  Neque  facile  quisquam  hanc 
prolificam  et  multiparara  seminis  lobati  structuram  cogno- 
verit, nisi  ipsam  eius  germinationem  fuerit  contemplatus. 
Cuius  tamen  vix  alibi,  quam  in  India,  opportunitas  obfer- 
tur,  siquidem  Mangiferae  semina  brevi  exlinguuntur , 
neque  longiorem  sationis  moram  ferre  possunt.  Sata  vero, 
quamvis  duro  putamine  inclusa  sint,  paucos  tamen  post  dies 
carcerem  rumpunt , et  ex  infima  putaminis  parte  radiculam 
protrudunt.  Quotquot  autem  semina  polycotyledonea , toti- 
dem multipara  constanter  mihi  observare  contigit,  ita  ut  ex 
eiusdem  seminis  singulo  loborum  pari  radicula  primum  in 
terram  penetrans,  dein , postquam  illa  fibrillas  egisset,  cauli- 
culus sursum , in  folia  paullatim  explicatus , exsurrexerit.  Co- 
tyledones vero  nunquam  extra  putamen  exseruntur,  quod  ip- 
sum supra  terram  haud  attollitur,  neque  ampliori  hiatu  de- 
hiscit, quam  quo  soboli  exitus  paretur. 
Frequenter  quidem  inter  omnes  domesticas  fructuum 
varietates  haec  polyembryonea  seminum  forma  occurrit,  ita 
tamen , ut  simplicia  quoque  semina  saepissime  inveniantur. 
Varius  item  gemellarum  cotyledonum  numerus  in  eodem 
semine  deprehenditur;  nunc  enim  duo,  nunc  tria  vel  qua- 
tuor  pari.a  sunt,  cjuae  in  totidem  arbusculas  germinatione  ex- 
crescunt. 
